La casa d’en Jaime és la millor casa d’Airbnb que hem estat mai! Situada al poble de Vilaür, un poble molt tranquil. Camallera és el poble més proper amb botigues i productes de proximitat. En Jaime i la seva esposa ens van rebre i ens van explicar tot tipus de detalls.
La casa, té un porxo on hem passat àpats i migdiades amb un espai per fer barbacoa. El jardí és immens, cara sud amb vistes als camps i bosquets dels terraprims d’Empordà, que és compartit amb els propietaris veïns.
L’interior té dos nivells. La planta baixa és la més fresca i molt espaiosa. La planta principal és a peu de jardí, on hi ha la cuina que està àmpliament equipada i tots els utensilis molt ben conservats. L’habitació principal té un llit gegant amb un matalàs comodíssim. Els dos banys amb llum natural i el principal amb llum cenital que encara el fa més lluminós.
Els electrodomèstics funcionen a la perfecció i la neteja és immillorable.